XV XORNADAS DE BANDA DESEÑADA DE OURENSE
A FESTA GALEGA DO CÓMIC

Do 3 ao 11 de outubro de 2003

PROGRAMA

Exposicións

BERNARDO VERGARA
Orixinais dun dos autores máis prolíficos do panorama estatal, o seu incisivo sentido do humor recolle o mellor da tradición da Editorial Bruguera actualizada e revitalizada nas páxinas de El Jueves. Inclúe algunhas das súas colaboracións con Ágreda, Olivares e outros.
www.bernardovergara.com
No Museo Municipal

TEDDY KRISTIANSEN
O seu estilo rachou moldes ao ofrecer unha visión europea de Superman en A bomba da paz; despois comezaría unha longa colaboración co mercado norteamericano, intervindo en series como Grendel ou Sandman e culminando con A casa dos segredos, con guión de Steven Seagle.  
www.teddyk.dk
No Museo Municipal

‘FRËDA’
Pranchas orixinais do álbum de Alberto Vázquez e Kike Benlloch, publicado pola levantina Edicions de Ponent, sobre a emigración galega a Alemaña. Alberto Vázquez foi nomeado este ano na categoría de «autor revelación» no Saló del Còmic de Barcelona.
www.edicionsdeponent.com
No Museo Municipal

TEBEOS: RETRATO SOCIAL DUNHA ÉPOCA
Colección de 100 pranchas orixinais dos clásicos españois da Editorial Bruguera e o TBO, desde El repórter Tribulete ata Doña Urraca; autores como Benejam, Urda, Cifré, Vázquez ou Ibáñez deron, a través das súas páxinas, unha visión da realidade que pouco tiña que ver coas imaxes oficiais. Unha exposición da Fundación Gin e a Universidade de Alacante.
No Museo Municipal

‘LA CEBOLLA ASESINA’
Pranchas orixinais da serie de BD humorística de Javirroyo, un dos grandes éxitos do cómic underground no Estado, a través de varios álbums editados por Subterfuge.
www.cebolla.net
No salón da Casa da Xuventude

‘H2OIL’
BDs a cargo de 66 autores galegos sobre o afundimento do petroleiro Prestige e as súas consecuencias. Un álbum editado polo Colectivo Chapapote, que agrupa os debuxantes, ilustradores, deseñadores e animadores de Galicia na petición de solucións para o desastre.
www.chapapote.org
No Edificio Politécnico do Campus de Ourense

‘SATÉLITE INTERNACIONAL’
Selección de pranchas deste fanzine portugués de vangarda, aberto a todo tipo de tendencias, que acolle traballos de autores de todo o mundo. Satélite Internacional está promovido polo Colectivo Alíngua.
www.satelite-internacional.org
Na Librería Eixo

IV CERTAME GALEGO DE IMAXE ARTÍSTICA ~ BANDA DESEÑADA
Orixinais dos gañadores e gañadoras das tres categorías deste concurso organizado polas Direccións Xerais de Xuventude e Promoción Cultural e dotado con máis de 5.000 euros en premios.
No vestíbulo e na sala de exposicións da Casa da Xuventude

EXPOFANZINES 2003 (14ª exposición internacional de fanzines e prozines)
As últimas novidades dentro da colección de fanzines da Casa da Xuventude, composta por máis de mil oitocentas publicacións amateur procedentes dunha trintena de países, desde América ata Oceanía. Unha exposición para ollar, tocar e ler.
No salón da Casa da Xuventude

Actividades

‘CINEMA E BANDA DESEÑADA’
Ciclo audiovisual baseado nas proxeccións cinematográficas de produccións relacionadas dun ou doutro xeito coa banda deseñada internacional. 

Mércores 8 de outubro (20,30 e 23 h): 
Bichunmoo (Corea do Sur, 2000). Cor, 118 min. Película escrita e dirixida por Kim Young-jun, segundo un exitoso cómic coreano dos anos oitenta. Historia de amor e artes marciais, Bichinmoo é a película máis cara do cinema coreano. Versión orixinal subtitulada en castelán. Proxección cinematográfica en formato 35 mm. Coa colaboración do Cineclube Padre Feijoo. Estrea en Ourense.
Salón de actos da Biblioteca Pública (Casa da Cultura, rúa Concello 11)

Xoves 9 de outubro (20,30 e 23 h): 
Bienvenidos a Belleville (Les triplettes de Belleville, Francia-Bélxica-Canadá, 2003). Cor, 80 min. Filme de animación escrito e dirixido por Sylvain Chomet (guionista da BD Leon-la-Came, con debuxo de Nicolas de Crécy, premio en Angulema). Versión dobrada ao castelán. Proxección cinematográfica en formato 35 mm. Coa colaboración do Cineclube Padre Feijoo.
www.lestriplettesdebelleville.com
Salón de actos da Biblioteca Pública (Casa da Cultura, rúa Concello 11)

Especial Hayao Miyazaki. Proxeccións con canón de vídeo; películas en VHS e DVD. Proxeccións ás 17.00 e ás 19.30 h.
Luns 6: Nausicaä del Valle del Viento (1984); martes 7: Mi vecino Totoro (1988); mércores 8: Nicky, la aprendiz de bruja (1989); xoves 9: Pórco Ròsso (1995); venres 10: La princesa Mononoke (1997); sábado 11: El viaje de Chihiro (2001). Coa colaboración da Asociación Xuvenil Ávalon.
Na sala de vídeo da Casa da Xuventude

PREMIOS OURENSE DE BD 2003
No transcurso dos actos de inauguración das XV Xornadas, o venres 3 de outubro na Casa da Xuventude, farase entrega do Premios Ourense de Banda Deseñada, na súa décimo terceira edición. Os premios constan de dúas categorías: á mellor iniciativa ou personalidade na BD en Galicia, que este ano recae no debuxante e humorista gráfico Pepe Carreiro, e ao mellor autor novel, que corresponde ao gañador do 1º premio na categoría A do Certame Galego de Imaxe Artística ~ Banda Deseñada, este ano Alejandro Viñuela Jano; ambas están dotadas dunha estatuíña deseñada e realizada expresamente para a ocasión polo artista plástico Manolo Figueiras.

SESIÓN DE SINATURAS
Os autores de Frëda, Alberto Vázquez e Kike Benlloch; a autora de A Prueba de Balas, Emma Ríos; e varios dos autores das revistas Barsowia e BD Banda asinarán exemplares das súas obras o sábado 4, a partir das 12.00 h.
Na Librería Mazinger (Galerías Proyflem, entreplanta, rúa do Progreso)

PRESENTACIÓNS, COLOQUIOS E MESAS REDONDAS
O sábado 4, desde as 17.00 h. Actividades abertas ao público en xeral.
— Presentación dos álbums Frëda, de Alberto Vázquez e Kike Benlloch, A Prueba de Balas, de Emma Ríos, e H2Oil, do Colectivo Chapapote;
— Presentación das revistas Barsowia nº 1 e BD Banda nº 4;
— Charla con Bernardo Vergara e Fernando Tarancón, de Astiberri Ediciones;
— Charla con Teddy H. Kristiansen.
Na Casa da Xuventude
MERCADIÑO E ANIMACIÓN
A Agrupación de Libreiros de Ourense organiza un mercadiño de cómics nas oficinas do Festival de Cine de Ourense (baixos dos xardíns do Padre Feijoo, rúa Isabel a Católica 1). Estará á venda todo tipo de material, desde os clásicos ata as últimas novidades. Nos arredores, perto do monumento de Xaime Quessada en homenaxe aos personaxes de BD que poboaron o imaxinario infantil da xeración da posguerra, haberá animacións de rúa polas tardes. 
Horario: de 17.00 a 21.00 h, todos os días

PUBLICACIÓNS DAS XORNADAS
• O Fanzine das Xornadas número 10. Con toda a información sobre as XV Xornadas a través de diversos artigos, e con cómics galegos e de novos autores internacionais. A venda no mercadiño e en varias librerías da cidade, por 1 euro.
• Catálogo do IV Certame Galego de Imaxe Artística ~ Banda Deseñada. Edición cos traballos gañadores do certame. 
• Cartel das Xornadas. A cargo de Manel Cráneo.

Coordinación: Benito Losada, Henrique Torreiro.
Axudante de coordinación: Óscar Iglesias.
Organizan: Casa da Xuventude de Ourense e Colectivo Phanzynex.
Patrocinan: Concellería de Cultura do Concello de Ourense e Delegación Provincial da Consellería de Familia, Xuventude, Deporte e Voluntariado da Xunta de Galicia.
Colaboran: Agrupación de Libreiros de Ourense, Asociación Xuvenil Ávalon, Astiberri Ediciones, Cineclube Padre Feijoo–Federación de Cineclubes de Galicia, Colectivo Alíngua, Festival Internacional de Cine Independente de Ourense, Librería Eixo, Mazinger, Museo Municipal, Vicerrectorado de Extensión Universitaria da Universidade de Vigo.

ENDEREZOS E HORARIOS:
LOCAIS DAS XORNADAS:
• CASA DA XUVENTUDE
Secretaría e Información das Xornadas: 
Rúa Celso Emilio Ferreiro 27, 32004 Ourense
Tel. 988 228 500 · Fax 988 249 930
Horario exposicións: 19 a 21.30 h.
• MUSEO MUNICIPAL
Rúa Lepanto 8, 32005 Ourense
Tel. 988 248 970
Horario exposicións: 11 a 13.30 e 18 a 21 h, de martes a sábado; domingos, de 11 a 13.30 h.
• EDIFICIO POLITÉCNICO
	Campus das Lagoas s/n, 32004 Ourense
	Tel. 988 387 000
• LIBRERÍA EIXO
	Rúa Cardeal Quevedo 36, 32004 Ourense
	Horario exposición: 9.30 a 13.30 e 16 a 20 h. Sábados, só de mañá. Domingo pecha.
• OFICINA DO FESTIVAL DE CINE DE OURENSE
	Rúa Isabel a Católica 1, 32005 Ourense
	Tel. 988 224 127
	Horario mercadiño de BD: 17 a 21 h. 
• SALÓN DE ACTOS DA BIBLIOTECA PÚBLICA
	Rúa Concello 11, 32004 Ourense
• MAZINGER
	Rúa do Progreso 89-91 (Galerías Proyflem, entreplanta, local 10 A), 32003 Ourense
	Tel. 988 250 659

OUTROS ENDEREZOS:
• DELEGACIÓN PROVINCIAL DE FAMILIA, XUVENTUDE, DEPORTE E VOLUNTARIADO
Área de Xuventude
Avda. da Habana 81-baixo, 32004 Ourense
Tel. 988 386 118 · Fax 988 386 119
• AGRUPACIÓN DE LIBREIROS DE OURENSE
Parque San Lázaro 14-5º, 32003 Ourense
Tel. 988 234 200 · Fax 988 241 691 
• FEDERACIÓN DE CINECLUBES DE GALICIA
Rúa Ramón Cabanillas 1-entrechán, 32004 Ourense
Tel. e fax 988 235 946 
• Colectivo PHANZYNEX
Rúa Manuel Murguía 15-5ºD, 32005 Ourense

Contactos: Casa da Xuventude, Celso Emilio Ferreiro 27, E-32004 Ourense
Tel. 988 228 500 • Fax  (+34) 988 249 930 • Correo electrónico: casaxou@teleline.es
Web das Xornadas: www.xornadas-bd.go.to